b'\n_START_ARTICLE_\nHeritage Range\n_START_PARAGRAPH_\nHeritage Range er en stor fjellkjede, 160 km lang og 48 km bred, som utgj\xc3\xb8r den s\xc3\xb8rlige halvdelen av Ellsworth Mountains i Antarktis, s\xc3\xb8rover fra Minnesotabreen. Fjellkjeden er kompleks med mange rygger og fjelltopper p\xc3\xa5 moderat h\xc3\xb8yde, skrenter, \xc3\xa5ser og nunataker. Mellom disse ligger det isbreer._NEWLINE_Den nordlige delen av fjellkjeden ble trolig f\xc3\xb8rst sett av Lincoln Ellsworth da han fl\xc3\xb8y over omr\xc3\xa5det 23. november 1935. Den 14. desember 1959 ble den s\xc3\xb8rlige delen av fjellkjeden sett for f\xc3\xb8rste gang under en flytur fra Byrd-stasjonen med Edward C. Thiel, J.C. Craddock og E.S. Robinson. Laget landet p\xc3\xa5 en isbre ved Pepet Peak nordvest i fjellkjeden den 26. desember._NEWLINE_I 1962\xe2\x80\x9363 og 1963\xe2\x80\x9364 utf\xc3\xb8rte University of Minnesota ekspedisjoner som b\xc3\xa5de kartla og gjorde geologiske unders\xc3\xb8kelser av fjellkjeden. Hele kjeden ble kartlagt av USGS fra flyfoto tatt av U.S. Navy, 1961-66._NEWLINE_Fjellkjeden fikk navnet av US-ACAN fordi de forskjellige delene av fjellkjeen har f\xc3\xa5tt navn som er tilsluttet temaet amerikansk kulturarv.'